ISIGIDIMI SAMAXOSA, JUNE 1, 1877.

5

iwile batembe ukubadla nje ngokucocombela kokwindla, batembe kwenzani na, goduka ninga miwa litaba lasemzini. Zitho izibongo zenu hamba kwa ngoku sihleli isizwe sako wenu hambani zihlobo zam ikona inkosi yenu yifundiseni ngo Tixo omkulu basiti bo sihamba inkosi yetu u-Yesu Kristu wasifela yena ngenxa yezono zabantu, kunganina, wati mhla wafa ngazo kwabuya nobekude waya Iwa ngenxa yenkosi ngabe zulu mabasingise ku Tixo ; yanga inkosi inganani nonke ; mandi pele mangele- ngele makulu. [Wozivela owasebatenjini into elitwa kuye].

D. Makohliso

Ebulekana May 10, 1877.

Kumhleli wendaba zamanene. Nkosi, yam andi mntu uke wabalela apo kwelo pepa lamanene. Nditi nceda nkosi yam ufake lamazwana ambalwa ndiyabongoza. Ke into enditeta ngayo kungomsebenzi we Nkosi. Sati ngomhla 25 ka February sahambele kweminye imizi yase Gqili, ekutiwa kuse Tibira. Sati safika safumanisa into eninzi yabantu abangaba hedeni betanda ilizwi le Nkosi kakulu.

Safika sasebenza, yati Inkosi yagalela ngamandla apezulu kwakolwa abantu abamashumi 20.

Kekaloku nditi apina amawetu atelelayo ukuncedisa kulomsebenzi. Nditsho ngokuba kwiminyaka edluleyo sasifudula sinomsebenzi onjalo sincedwa ngaba shumayeli abavela kumacala ngamacala; sibe nomsebenzi ongati ugqita nalo. Kuba kube kusiti ngamanye amaxesha kugqoboke abantu abamashumi ase 80 umhlaumbi 100.

Ndiyatemba nangoku kungati kesafumana abanye abasebenzi bomsebenzi we Nkosi, bangaba baninzi ababuya ezweni. Ncedani bazalwana abatandekayo nitelele ukuvuselela umsebenzi ka Somandla.

Paulose Sipamla.

 Graaff-Reinet April 16, 1877

Mhleli we *Sigidimi.—*

Ungandicingeli ukuba ndiyakukataza.—Uzundi’ twale ngako konke onako. Ndibala ndinamanwele.--- Ngenxa yamazwi endiwabona epepeni lalenyanga (April) obekisa ngakuba “Balelani” okalaza ngokubala kwabo.— Uzunyamele kwindawo oyakutinteleka kuzo mhleli nditwale. Ndifuna ukubulela u-Mr Jno K. Bokwe ngobubele bake—nentliziyo ekululekilevo kangaka—ngakwizihlobo zake ezikufupi nezikude— ndivuyile kakulu ndakubona “ingoma” ayifake epepeni (i*Sigidimi)* lika April—Bendihleli ndikubulela kakade Mr. Bokwe ngazo ngapambili. Uyakuti ke Mr Bokwe ungadinwa wena kukumana usinika amaculo—ngakumbi kuti zinto zase mabulwini—kubasizi mpatalala tina emabulwini esingazaziyo ingoma zase makaya—Siti ukutakazela oku sakuzifumana nje ngokusipe e *Sigidimini.—*

Awu ! Hayi lento ubuyilo—ngendiba nditeta nga- mazwi amnandi ukukubulel'ake ukuba bendiliciko. Ukukubonisa ukuba ndinemivuyo ngentliziyo yako evulekileyo—ngamana Inkosi ikusikelele wande emi- sebenzini elungileyo.—

O ! mandiyeke—angati kanti umhleli selecapuka— undixolele mhleli, bendingafuni ukwenza into ende kangaka.

Uyazi nawe ukuba lento iyilo yinto esuka imana ukwenza into ende ukuteta oku ishiye ukunqamnqamla kanti yenziwa buyilo obu ke.

Paul M. Xiniwe.

Cradock, April 14, 1877.

*Pambi* ko Mgwebi, *u-Swart Philip* uzuze iminyaka emine ngetyala lokudlwengula nemivimbo elishuini elinamibini nge Katsi. U*-Jantje Magerman,* uzuze iminyaka elishumi nemivimbo emashumi matatu kwangetyala lokudlwengula, yena into ebange ukuba azuze nzima kukuba kwaqaleka kwamhla wabanjwa kuba ngatetwa naye angateti azenze isitulu nanamhla pambi kwe Judge wenze kwalonto yokuze nza isidenge esingakwazi ukuteta nokuva ngendlebe. *U- Cobus Plesses* uzuze iminyaka emihlanu ngokudlwengula umntwana wake ominyaka isitoba ezelwe. Ke ngamalawu odwa lawo. U-Thomas Joyce ukululwe zi Juri yena kwangetyala lokudlwengula umxosa kazi nakuba yena woyisiwe ngumfazi lowo wati akoyi-

swa wambeta uduma entloko. U*-Georye White* kutiwe makahlawule amashumi amabini eponti kuba etengise umpu ku Hlakanyana naku Dikkop etenga amahashe kanti abiwe lomahashe ngalomadoda omabini. *Ficks Jonkers* no *William Plaatjes* bazuze iminyaka emihlanu ngokuba impahla zevenkile ka William Saunders *U-WilliamCarlysle* no *George Wideman* bazuze iminyaka emibini nenyanga ezintandatu ngokuqekeza indlu yebulu ka William Jacobus Venter beba ingubo ne ondurubatyi nesikafu neponti ezintlanu. *U-Domone* uzuze iminyaka emibini ne­nyanga ezintandatu ngokuba igusha ezisixenxe nebokwe ezintatu. *U-Andries Pick* uzuze iminyaka emi­bini enenyanga ezintandatu ngokuba ihashe lika William Andrean Durand. *Hendrick* uzuze iminyaka emitatu ngokuba imali iponti ezimashumi mahlanu anaponti rnbini zika Carolus Botha. *Uhlakanyana* uzuze iminyaka emibini enenyanga ezintandatu ngo­kuba amahashe ka Klaas olimbi igama Guba e-Tsomo. *U-Sptember Groond* umsutu uzuze inyanga ezintandatu ngokubeta umlungu wake induma ezintatu wapantsa ukufa. Ngu Jan van Wyk lomlungu. *U-Nicholus* uzuze umnyaka omnye ngokubeta umfazi welinye ilawu elingu Klienhans.

P. J. Pakati.

E-Qonce, May 10, 1877.

Mhleli, noko selike lakankanywa ityala lika Nehemiah Mshweshwe ndinga ndingake ndenze okwamehlo nendlebe zam. Mhla latetwa kwakuko into eninzi yabantu, Amangesi, araa German, Amabulu, ama Xosa, ama Mfengu, Abesutu nama Lawo. Wati akungena emkombeni u-Nehemia bamkangela bonke, bafika kwinto etsho ngezimnyama zodwa. Usukile umteteleli wakomkulu walilesa ipepa letyala lake. Kulandele u-Captain Blyth no Mr. Liefeldt benza okwabo. Bakugqiba kusuke Umsutu. Kutiwe inkosi yako ngubanina wati ngu Sikunyana. Ufungisiwe kwatiwa wazi ntonina wati ndazi ukufika kwe sigitshimi samatyala. Yafika londoda kuselwa utywala emzini otile yasela nayo yabeta inja ngesabokwe. Wabuza umniniyo ukuba uyibetela nina ; sase simbeta isigitshimi eso. Site xa sigodukayo sasongela ngeliti nozibonela ngomso. Kusile sibone Tmantyi igaleleka inemikosi emitatu, amapolisa ama Hlubi na Besutu. Sakubona oko saxoba nati senyukela esixotyeni. Weza kuti u-Captain Blyth wati sixobele nina. Sati senziwa kukoyika. Wati noyika ntonina sati wena. Wati ndize ngobuhlobo bekani pantsi imi- pu. Bate Abesutu hayi siyoyika. Ute yena akuko bantu baxobileyo kuba Amapolisa ngabantu abahamba benemipu kakade. Sati tina Abesutu aba bayintonina. Uqube wati lo Msutu site sakubaleka sabona amapolisa eseletimba inkomo. Kodwa ke zisenzeka nje zonke ezonto akako u-Nehemia uye kwa Thomson. Ibuze Ijaji yati ngubanina ote xobani, wati omnye, sizixobele ngokwetu. Ibuze ukuba uye wamxelela na u-Nehemia akufika. Ute omnye ewe. Ite watinina. Ute omnye walwa wati masiti kwaku- fika isigitshimi se mantyi siye eofisini, wati maze sizi- se siye kohlwaywa ngento esiyenzileyo. U-Captain Blyth ubize elinye inqina elite liyi Mfengu yakwa Sikunyana. Lifike nalo lema kwakula mazwi omsutu. Kubizwe-omnye Umsutu wahamba kwangalomkondo naye. Ite Ijaji matengwa ninentona ati hayi. Isingise kumadoda ejuri yati kwelityala ayisateti nto ngokuba u-Nehemia eselusutu kwilizwe elipantsi ko Rulumeni; ayisateti nto nangokuba abanjwe elusutu apo lize ityala lake lize kutetwa kulendawo, into eselisiti makukangelwe yona yeyokuba u-Nehemia lo utshilo na ukuti makutatyatwe intonga. Zimke kancinane ijuri zabuya zisiti aliko wakululwa ke okunene.

Elokugqibela ke nditi andilibalanga Ijaji efuna ukucuba inyaniso. Ukuba ibisiza futi apa nati bantsundu ngeseside safunda. Sibe sifanele ukuyibulela ngokukulu sonke,

Umhambi.

Macibini, April 8, 1877.

Mhleli we *Sigidimi.* Ndincede undifakele lama- zwana am. Ndifuna ukuva into etetwa ngumfo wase Natal. Utinina udela banina ngalamazwi ako, ngokuba elilizwi lize nabantu abamhlope kuti alizanga namalawu la uti wena kuzekelwe kuwo nxa abe biza umcikwane. Afika eligama bekutinyilwa kutetwa ngo Mdali u-Tixo kwakungeka hlanganwa ke na Malabo ; kufike ke abafundisi bateta ngeligama bekuti­

nyilwa ngalo, namhla ke eligama linabafundisi aba- ntsundu, naba shumayeli naba vangeli nabakokeli— linento eninzi yabantu abafileyo bemka kutetwa ngalo; sikolwe ke ukuba bagodukela kuye kuba besiqonda imisebenzi yabo. Liwugqibile umhlaba eligama Abafundisi bazekela ku Yesu Kristu. U-Yesu Kristu uteta ntonina kumnumzana owayeze kuye ngokufuna ituba lokufumana ubukumkani bezulu nxa ati yinina ukuba undibize ngolungileyo, mnye olungileyo, ngu Tixo yedwa, wayeteta lomcikwane na.

Ndiyacelela nalendawo Nkosi yam Mhleli wezi *Gidimi.*

Kute kusakiwa indlu yam ngolwesihlanu evekini ngomhla we 13 kuye u-April lo ite enye indoda ihambela kuyo londlu yakiwayo yati isiva eluqaqeni kuba umzi lo upantsi kwesixobo, kwa kuhleliwe etafileni ngetuba lesidlo sasemini, idina, uvakele ebiza inkwenkwe eti yiza nentonga. bate ke abantu baya bonke kwapuma amadoda amane ate lamadoda xa afikayo yati lendoda ibibize intonga kuhle ziyalwa, ite enye indoda, hayi, azilwi zitenina zinxulumene nje zingahlukani ite kuba lento inyoka yinto eti yakubona umntu izimele yaselibeta, wati kwalo Tixo wanika ingcamango kwakuko ilitye elikulu ezantsi kwetu kanti ezizinto nazo zinendlu njenga bantu, ingcinga yetu ibe yile yokuba sinqike elotye; saya senjenjalo safika kulele into enkulu ebukulu bungangomlenze wenkwenkwe eminyaka isibozo into yona engenamsila into enkulu kunene ekungabangako mntu waka wabubona obobukulu bayo; sayiqwenga sazasafumana amashumi amabini anesine amaqanda. Lonto siyibone singamadoda amahlanu iyinkazana eyesitandatu bekuko nabantwana ; lento yezinyoka ingumangaliso omkulu kum nakubo bonke abaziboneleyo.

John Titus.

Lovedale, May 29, 1877.

Ku Mhleli we *Sigidimi Samaxosa.*

Nkosi yam: Inkoliso yabafundi be *Sigidimi* samxosa*,* abandaziyo mna bokumbula ukuba kade ndixakekile iminyaka emininzi ndihlanganisa imbali zamaxosa.ese- ndide ndati inxenye yazo mayishicilelwe ngokwamangesi. Imbangi yokuba ndikwenze oku kungokuba ndiyabona okokuba imbali zakudala zilahlekile. ndibona kanjalo okokuba akuko namnye ovumayo ukuke azinike inkatazo ngazo yokuba ahambe ezihlanganisa ati mazishicilelwe. Kuminyaka ezayo, abantu baya kubuza bati zimbali zinina ebezixelwa ngomawokulu pambi kokuba abantu abamhlope bafike apa? ke ngapandle kokuba zonke ezinto zilondolozwe ngoku impendulo yoze ibe yile, zonke zalahleka. Abantu abamhlope nabo babeke befana namaxosa njengokuba enjalonje wona ngoku. Kodwa ke tina, yinto eninzi yembali zakudala esinazo zomawokulu betu. Nakubeni kungekonto imandla kuzo, kodwake zinento eziyibambileyo ezintliziyweni zetu kuba zezomawokulu, esingade siti ukuteta ngoku singekatali nokuba silahlekwe yiyipina incwadi yobu- lumko kunokuba sipulukane nenye yezomba izindala. Kuyakuba njaloke kumaxosa, Ke ngoko ndinga ndingazisindisa ezimbali zindala kunokuba zilityalwe zide zilahleke. Inkoliso yabantu ngoku iyandinceda kwezimbali, ndiyabacela ke ngoko nabanye ukuba benjenjalo. Ke senze umfuziselo, abo banako ukubala ize bancede bazibale njengoko bazixelelwayo ngabo bazaziyo. Kodwake zezibe kanye ngalomazwi, kungabiko namnye ongumbali oyakuti aneze awake kulomazwi Ngamanye amaxesha ndifumana imbali ibalwe mhlaumbi ngabantu abatatu nabane bendawo ngendawo pofu inye. Ndingake bangati ukuyibala kwabo bayibale kakuhle bati nokuyiquba kwabo bayenze kakuhle njengoko injalo bayilungiselele okokuba ishicilelwe.

Ngalondlela ke ndide ndafumana nentsomi ka Sikulume, eshicilelweyo kwelipepa. Ize ivela kubantu abahlanu bendawo ngendawo Ndafumana nentsomi ka Tangalimlibo, ebendinga yona ndingayishicilela kwipepa elizayo, nayo no’iyifumene kubantu abaninzi. Ngalendlela ke ndiqinisekile okokuba ezimbali ziyinyaniso. Ndiyabacela kanjako abo bangekandincedi kulomsebenzi okokub bandincede.

Andiyi kulindela impendulo enye koko ndiyakuli- ndele ezi likulu.

George M. Theal.

IMBALI KA SIKULUMO.

Kwaye kuko ndaweni itile, umzana wendoda enda- la eyayilihlwempu. Yayingenabantwana nenkomo